ET Euroopa Liidu Teataja C 79/7

NÕUKOGU ARVAMUS

18. jaanuar 2005,

Rootsi lähenemisprogrammi 2004—2007 kohta,

(2005/C 79/04)

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 7. juuli 1997. aasta määrust (EÜ) nr 1466/97 eelarveseisundi järelevalve ning majanduspoliitika järelevalve ja kooskõlastamise tõhustamise kohta, (1) eriti selle artikli 9 lõiget 3,

võttes arvesse komisjoni soovitust,

pärast konsulteerimist majandus- ja sotsiaalkomiteega,

ON ESITANUD KÄESOLEVA ARVAMUSE:

18. jaanuaril 2005 kontrollis nõukogu Rootsi ajakohastatud lähenemisprogrammi, mis hõlmab ajavahemikku 2004—2007. Programm vastab suures osas andmenõuetele, mis on esitatud muudetud tegevusjuhendis stabiilsus- ja lähenemisprogrammide sisu ja vormi kohta. Eelkõige ei vasta mõned andmed ESA95 standardile. Seepärast palutakse Rootsil viia andmed täielikult nõuetega vastavusse.

Programmi aluseks olevas makromajanduslikus stsenaariumis nähakse ette SKT reaalkasvu muutumist tugevalt 3,5 %lt 2004. aastal ja 3,0 %lt 2005. aastal keskmiselt 2,4 %ni aastatel 2006–2007. Praegu olemasolevate andmete kohaselt kajastab see stsenaarium usutavaid kasvuprognoose. Programmi inflatsiooniprognoos tundub olevat realistlik.

Eelarveraamistikku kuuluvad valitsemissektori eelarveülejäägi eesmärk keskmiselt 2 % SKTst kogu tsükli jooksul, keskvalitsuse kulude mitmeaastased nominaalsed ülemmäärad ja tasakaalus eelarve nõue kohalikele omavalitsustele. Ajakohastatud programmis on ette nähtud valitsemissektori ülejäägiks 2004. aastal 0,7 %, 2005. aastal 0,6 %, 2006. aastal 0,4 % ja viimasel, 2007. aastal 0,9 %. Nii kulu- kui tulusuhe väheneb prognoosiga hõlmatud aastatel järkjärguliselt. Tsükli prognoositava mõju kohandamiseks ühiseid meetodeid kasutades on tsükliliselt kohandatud eelarvel ülejääk kogu prognoosiperioodi jooksul hoolimata 2005. aastal võetud olulistest mittekohustuslikest majandust elavdavatest meetmetest, mis peegeldavad valitsuse muret tööturu halva olukorra pärast. Selle tulemusena ei ületa valitsussektori ülejääk prognoosiperioodi jooksul 2 %. Pensionisüsteemi ja kohalike omavalituste allsektori eelarves oodatakse ülejääki, kuid keskvalitsuse eelarve puudujääk suureneb 2005. ja 2006. aastal. Eelnevalt prognoositust soodsamate makromajanduslike arengute taustal on eelmise ajakohastamisega võrreldes praeguses ajakohastamises esitatud eelarve-eesmärgid keskmiselt madalamad.

Programmi eelarveprognooside riskid tunduvad olevat tasakaalustatud. Ühelt poolt tunduvad eelarveprognoosid olevat usutavad ning Rootsi on ennast juba näidanud heast küljest ja mitte ületanud kehtestatud kulude ülemmäärasid. Lisaks sellele on ilmselt paranemas finantsolukord kohalike omavalitsuste tasandil. Teiselt poolt on maksud olnud viimastel aastatel üsna kõikuvad ning jätkuvalt on tähtis järgida kulutuste mõistlikku ülemmäära..

Seda riskianalüüsi arvestades on programmi eelarvealased põhimõtted piisavad, et säilitada ajavahemikul 2004–2007 stabiilsuse ja kasvu paktiga nõutav keskpika perioodi eelarveseisund, mis on tasakaalulähedane või ülejäägis. See annab piisava varu tavaliste makromajanduslike kõikumiste korral, et ei ületataks 3 % puudujäägiläve kogu programmiperioodi jooksul.

Eeldatav võla suhe on 2004. aastal jõudnud 51,7 %ni SKTsse, mis on alla asutamislepingus sätestatud 60 % kontrollväärtuse. Võla suhe eeldatakse suurenevat 2004. aastal 64,2 %ni SKTst, mis on asutamislepingus sätestatud kontrollväärtusest (60 % SKT-st) suurem. Programmis on prognoositud võla suhte vähenemist 2007. aastaks 49,0 %ni SKTst.

Rootsi tundub olevat suhtelises soodsas olukorras seoses riigi rahanduse pikaajalise jätkusuutlikkusega, vaatamata vananeva elanikkonnaga seotud suurele eelarvekulude prognoosile. Siiski võib pikema aja jooksul ilmneda riske pikaajalise jätkusuutlikkuse suhtes. See põhineb ülalpeetavate eakate inimeste määra eeldataval suurenemisel ja olemasolevatel suundumustel tervishoiuga seotud kulude, tööjõus osalemise ja tööhõive osas. Täiendavate reformideta, mis muudaksid neid suundumusi, on pikema perspektiivi jätkusuutlikkuse põhiteguriks võtta eelarveülejäägi sihiks järgmisel kümnel aastal 2 % SKTst kooskõlas valitsemissektori eelarve-eesmärgiga.

Tähtsamate makromajanduslike ja eelarveliste prognooside võrdlus

2004 2005 2006 2007 Reaalne SKT (muutus, %) LP nov 2004 3,5 3,0 2,5 2,3 KOM sügis 2004 3,7 3,1 2,9 n.a. LP nov 2003 2,0 2,6 2,5 n.a. THHI inflatsioon (%) LP nov 2004 (3) 1,3 1,5 n.a. n.a. KOM sügis 2004 1,1 1,5 1,9 n.a. LP nov 2003 (3) 1,7 n.a. n.a. n.a. Valitsemissektori eelarve tasakaal (% SKPst) LP nov 2004 0,7 0,6 0,4 0,9 KOM sügis 2004 0,6 0,6 0,8 n.a. LP nov 2003 (4) 0,6 1,4 1,9 n.a. Esmane tasakaal (% SKPst) LP nov 2004 (2) 2,8 2,8 2,7 3,3 KOM sügis 2004 2,7 2,8 3,0 n.a. LP nov 2003 0,9 1,7 2,1 n.a. Tsükliliselt kohandatud tasakaal (% SKPst) LP nov 2004 (5) 0,8 0,5 0,5 1,2 KOM sügis 2004 0,7 0,4 0,6 n.a. CP Nov 2003 (5) 1,3 1,8 2,0 n.a. Valimissektori koguvõlg (% SKPst) LP nov 2004 51,7 50,5 50,0 49,0 KOM sügis 2004 51,6 50,6 49,7 n.a. LP nov 2003 51,5 50,0 48,3 n.a. Allikad: Rootsi ajakohastatud lähenemisprogramm, november 2003 ja november 2004 (LP); komisjoni talituste koostatud majandusprognoosid (KOM); komisjoni talituste arvutused.

(1) EÜT L 209, 2.8.1997, lk 1.

(2) Ajakohastatud programmis on Rootsi ametiasutused esitanud esmase tasakaalu, arvates välja intressi netokulud ja mitte tavapärased intressi brutokulud. Tabelis on siiski esmane tasakaal ilma intressi brutokuludeta, kasutades ajakohastatud programmis olevaid andmeid.

(3) Muutus protsentides detsembrist detsembrini.

(4) Võrreldavuse huvides on 2002. ja 2003. ajakohastatud programmides esitatud netolaenude arvutamisel võetud arvesse maksude täielikku periodiseerimist (kuigi see raamatupidamisarvestuse muudatus võeti ametlikult vastu alles 2004. aastal).

(5) Komisjoni talituste arvutused programmis sisalduva teabe alusel.

Allikad:

Rootsi ajakohastatud lähenemisprogramm, november 2003 ja november 2004 (LP); komisjoni talituste koostatud majandusprognoosid (KOM); komisjoni talituste arvutused.